**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

Predmet zákazky:

**Linka na spracovanie kopaného riečneho kameniva**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Milan Duhár, MBA, predseda predstavenstva

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) potvrdzujú:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Michal Polóni

Sučany, máj 2017

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## 

## OBsah súťažných podkladov

Predmet zákazky:

**Linka na spracovanie kopaného riečneho kameniva**

1. **Pokyny pre uchádzačov**

ÚVOD

ČASŤ I – VŠEOBECNÉ INFORMÁCIE

ČASŤ II – KOMUNIKÁCIA, DOROZUMIEVANIE A VYSVETĽOVANIE

ČASŤ III – PRÍPRAVA PONUKY

ČASŤ IV – PREDKLADANIE PONÚK

ČASŤ V – OTVÁRANIE A ÚVODNÉ VYHODNOTENIE PONÚK

ČASŤ VI – INFORMÁCIE O VÝSLEDKU VYHODNOTENIA PONÚK, PRIJATIE PONUKY A UZAVRETIE ZMLUVY

ČASŤ VII – ĎALŠIE INFORMÁCIE

1. **Opis predmetu zákazky**
2. **Spôsob určenia ceny**
3. **Obchodné podmienky**
4. **Podmienky účasti**
5. **Kritériá na hodnotenie ponúk a spôsob ich uplatnenia**
6. **Prílohy súťažných podkladov**

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (A)

## POKYNY PRE UCHÁDZAČA

Predmet zákazky:

**Linka na spracovanie kopaného riečneho kameniva**

**Časť I.**

**VŠEOBECNÉ INFORMÁCIE**

1. **Identifikácia verejného obstarávateľa**
   1. *Identifikačné údaje*

názov: PREFA invest, a.s.

sídlo: Podhradská cesta 2, 038 52 Sučany

IČO: 46 887 741

zastúpený: Ing. Milan Duhár, MBA, predseda predstavenstva

* 1. *Kontaktné údaje, miesto na vyžiadanie súťažných podkladov*

adresa: AC&T Management a.s.

Hodžova 13

010 01 Žilina

kontaktná osoba: Ing. Michal Polóni

tel. kontakt: +421 903 482 555

e-mail: [poloni@actm.sk](mailto:poloni@actm.sk)

Súťažné podklady budú uchádzačovi odoslané formou e-mail-u, preto je potrebné v žiadosti o vydanie súťažných podkladov uviesť e-mailovú adresu uchádzača.

**Súťažné podklady sú tiež prístupné v editovateľnej forme na webovej stránke prefa-su.sk na adrese:**

[**http://prefa-su.sk/na-stiahnutie/verejneobstaravanie/**](http://prefa-su.sk/na-stiahnutie/verejneobstaravanie/)

1. **Predmet zákazky**
   1. *Krátky opis predmetu zákazky*

Na linke na spracovanie kopaného riečneho kameniva sa bude spracovávať kopaný štrk. Linka bude riadená automaticky a bude sa skladať z viacerých technologických zariadení ako drvičov, triedičov a dopravníkov a dehydrátora. Linka bude pevne spojená so základmi. Požadovaný výkon linky je spracovať 150t kameniva za hodinu. Linka bude spracovávať a triediť kameň automaticky. Vstupná surovina je v pomere 50% frakcia do priemeru 28mm a 50% frakcia 28 -600mm. Obsah hliny je v rozsahu 3-6% z objemu kopaného štrku. Výstupnou komoditou linky budú 3 frakcie kameniva a to 0-4mm, 4-8mm a 8-16mm. Kvalita jednotlivých frakcií musí spĺňať Frakcia 0/4 - F3, Frakcia 4/8 - F1,5, Frakcia 8/16 - F1,5 podľa STN EN 933-1. Požadované množstvo jednotlivých vyrobených frakcií je Frakcia 0/4 - min. 55%, Frakcia 4/8 v nastaviteľnom rozsahu 12%-25% a Frakcia 8/16 v nastaviteľnom rozsahu 20% -33%. Spracované kamenivo bude priamo z linky dopravníkmi rozdelené do Frakcií na samostatné skládky.

Podrobné vymedzenie predmetu obstarávania je v časti B. Opis predmetu zákazky.

* 1. *CPV kód (spoločný slovník obstarávania)*

|  |  |  |
| --- | --- | --- |
|  | hlavný slovník | doplnkový slovník  (ak sa uplatňuje) |
| hlavný predmet | 43410000-1 – Mechanizmy na spracovanie hornín | neuplatňuje sa |
| doplňujúce predmety | 42417000-2 – Výťahy a dopravníky | neuplatňuje sa |

**Predpokladaná hodnota zákazky je 1.995.000,00 EUR bez DPH**.

1. **Komplexnosť zákazky**
   1. Predmet zákazky tvorí jeden kompletný celok.
   2. Uchádzač predloží ponuku na celý predmet zákazky.
2. **Variantné riešenie**
   1. Verejný obstarávateľ **neumožňuje predložiť variantné riešenie** vo vzťahu k požiadavke na predmet zákazky.
   2. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.
3. **Zdroj finančných prostriedkov a spôsob financovania**
   1. Predmet zákazky bude financovaný z finančných prostriedkov verejného obstarávateľa a  z prostriedkov Európskych štrukturálnych fondov. Predmet zákazky je súčasťou projektu predloženého ako súčasť Žiadosti o nenávratný finančný príspevok z Operačného programu Výskum a inovácie, kód výzvy: OPVaI-MH/DP/2016/1.2.2-02.
   2. Verejný obstarávateľ bude financovať predmet zákazky v súlade s návrhom zmluvy, ktorá tvorí súčasť týchto súťažných podkladov.
   3. Verejný obstarávateľ stanovil **lehotu splatnosti faktúr na 45 dní**.
   4. Verejný obstarávateľ poskytne zálohu v zmysle kúpnej zmluvy, ktorá je prílohou súťažných podkladov.
4. **Zmluva**
   1. Výsledkom zadávania tejto zákazky bude kúpna zmluva (ďalej len „Zmluva“) uzatvorená s úspešným uchádzačom na celý predmet zákazky.
   2. Podrobné vymedzenie zmluvných podmienok na realizáciu zákazky tvorí časť (B) Opis predmetu zákazky, časť (C) Spôsob určenia ceny a časť (D) Obchodné podmienky podľa týchto súťažných podkladov.
5. **Miesto a termín plnenia**
   1. *Miesto plnenia – hlavné:*

Areál PREFA invest, a.s.

nachádzajúce sa na adrese: Podhradská cesta 2, 038 52 Sučany

* 1. *Lehota plnenia*

Lehota na dodanie tovaru je vymedzená v Zmluve. Lehota plynie pre celý predmet zákazky, t.j. celý predmet zákazky musí byť dodaný v určenej lehote.

1. **Oprávnený uchádzač**
   1. Ponuku môže predložiť uchádzač alebo skupina uchádzačov (ďalej len „skupina“) ako združenie viacerých osôb založené pre účely tohto verejného obstarávania. V prípade, že je uchádzačom skupina, takýto uchádzač je povinný v ponuke predložiť osvedčený doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny v súvislosti so zadávaním tejto zákazky. Zároveň v tomto doklade každý člen skupiny uvedenie záväzok, že dodrží zloženie skupiny ako pri vyhodnocovaní ponúk, tak aj pri realizácii predmetu obstarávania, resp. záväzok vytvorenia právnickej osoby zabezpečujúcej realizáciu predmetu zákazky v prípade úspešnosti ponuky, najneskôr pred podpisom zmluvy.
   2. V prípade zmeny subdodávateľa počas plnenia tejto zmluvy je úspešný uchádzač povinný najneskôr v deň, ktorý predchádza dňu, v ktorom nastane zmena subdodávateľa predložiť verejnému obstarávateľovi písomné oznámenie o zmene subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti so zhotovovaním tohto Diela. Subdodávateľ musí spĺňať podmienky podľa § 32, ods. 1, zákona č. 343/2015 Z. z. o verejnom obstarávaní, v znení neskorších predpisov.
2. **Definovanie ponuky a spôsob predloženia**
   1. Ponuka pre účely zadávania tejto zákazky je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
   2. Uchádzač môže predložiť iba jednu ponuku vo forme podľa týchto súťažných podkladov. Predloženie viac ako jednej ponuky alebo participácia uchádzača vo viac ako jednej ponuke bude mať za následok vylúčenie ponuky.
   3. Uchádzač predkladá ponuku v uzavretom obale podľa bodu 23. osobne, kuriérom alebo poštovou zásielkou na adresu a v lehote určenej v bode 24..
   4. V prípade, že uchádzač predloží ponuku prostredníctvom poštovej zásielky alebo kuriérom, je podľa bodu 24.2 rozhodujúci termín doručenia ponuky verejnému obstarávateľovi.
   5. Pri osobnom doručení ponuky uchádzačom verejný obstarávateľ vydá uchádzačovi potvrdenie o jej prevzatí s uvedením dátumu, času a miesta prevzatia.
   6. Ponuka uchádzača sa predkladá v listinnej podobe tak, aby obsahovala osobitne oddelenú a uzavretú časť označenú slovom OSTATNÉ a osobitne oddelenú a uzavretú časť označenú slovom KRITÉRIÁ.
   7. Doklady a dokumenty tvoriace obsah ponuky pre časť OSTATNÉ, požadované v Oznámení o vyhlásení verejného obstarávania resp. podľa týchto súťažných podkladov sa predkladajú ako originály alebo úradne osvedčené kópie týchto dokladov alebo dokumentov, pokiaľ to nie je určené inak. Doklady a dokumenty tvoriace obsah ponuky pre časť KRITÉRIÁ požadované podľa týchto súťažných podkladov sa predkladajú ako originály alebo úradne osvedčené kópie týchto dokladov alebo dokumentov, pokiaľ to nie je určené inak.
3. **Platnosť ponuky**
   1. Uchádzač je svojou ponukou viazaný počas lehoty viazanosti ponúk.
   2. Lehota viazanosti ponúk je stanovená **do 15.05.2018**.
   3. V prípade uplatnenia revíznych, kontrolných a iných postupov v súlade so zákonom, verejný obstarávateľ oznámi uchádzačom predĺženie lehoty viazanosti a uchádzači sú svojou ponukou viazaní do uplynutia prípadného predĺženia lehoty.
4. **Náklady na ponuku**
   1. Všetky náklady spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.
   2. Ponuky predložené v súlade s bodom 24. sa počas lehoty viazanosti a ani po uplynutí lehoty viazanosti ponúk uchádzačom nevracajú. Zostávajú verejnému obstarávateľovi ako súčasť dokumentácie o verejnom obstarávaní.
5. **Podmienky zrušenia zadávania zákazky**
   1. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 zákona.
   2. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 zákona.
   3. Verejný obstarávateľ si vyhradzuje právo neuzavrieť zmluvu s úspešným uchádzačom, pokiaľ výsledkom verejnej súťaže bude vyššia finančná hodnota ponuky úspešného uchádzača ako predpokladaná hodnota zákazky.

**Časť II.**

**KOMUNIKÁCIA, DOROZUMIEVANIE A VYSVETĽOVANIE**

1. **Dorozumievanie medzi verejným obstarávateľom, záujemca a uchádzačmi**
   1. Poskytovanie vysvetlení a iné dorozumievanie (ďalej len „informácie“) medzi verejným obstarávateľom a záujemcami a uchádzačmi sa bude uskutočňovať v listinnej podobe.
   2. Pri poskytnutí informácií elektronickými prostriedkami, napríklad elektronickou poštou, faxom a pod. (ďalej len „elektronické prostriedky“), ktorými nemožno trvalo zachytiť ich obsah, tieto informácie sa doručia aj v listinnej podobe, najneskôr do 3 dní odo dňa odoslania informácie elektronickými prostriedkami, pri dodržaní zákonom stanovených lehôt.
   3. Pri zistení rozdielom medzi obsahom informácie bez trvalého zachytenia obsahu a informácie doručenej v listinnej podobe je rozhodujúce listinná podoba.
2. **Vysvetľovanie podmienok súťaže**
   1. V prípade potreby objasniť, resp. vysvetliť podmienky súťaže podľa súťažných podkladov resp. oznámenia o vyhlásení súťaže môže ktorýkoľvek záujemca požiadať o ich vysvetlenie priamo u zodpovednej osoby na adrese:

adresa: **PREFA invest, a.s.**

Podhradská cesta 2

038 52 Sučany

kontaktná osoba: Ing. Veronika Rohoňová

* 1. Za včas doručenú požiadavku záujemcu o vysvetlenie súťažných podkladov sa považuje požiadavka doručená v listinnej forme podľa podmienok definovaných v zákone.
  2. Odpoveď na doručenú požiadavku o vysvetlenie súťažných podkladov oznámi verejný obstarávateľ bezodkladne, najneskôr šesť dní pred uplynutím lehoty na predkladanie ponúk.
  3. Verejný obstarávateľ môže doplniť informácie uvedené v súťažných podkladoch, ktoré oznámi súčasne všetkým záujemcom najneskôr šesť dní pred uplynutím lehoty na predkladanie ponúk. Tieto informácie nesmú byť v rozpore s oznámením o vyhlásení verejného obstarávania.

1. **Komunikácia, doručovanie a náhradné doručovanie**
   1. V prípade doručovania zásielok v listinnej podobe prostredníctvom poštovej zásielky, resp. kuriéra sa na moment doručenia dôležitých písomností medzi verejným obstarávateľom a uchádzačom, záujemcom alebo účastníkom, najmä písomností, s ktorých doručením tento zákon spája plynutie lehôt, použijú primerane ustanovenia o momente doručenia do vlastných rúk podľa všeobecného predpisu o správnom konaní.
   2. Ak záujemca alebo uchádzač v postavení adresáta bezdôvodne odoprie písomnosť prijať, je písomnosť doručená dňom, keď jej prijatie bolo odopreté.
2. **Obhliadka miesta plnenia**
   1. Obhliadka miesta plnenia v nadväznosti na predmet zákazky je možná.
   2. Obhliadku miesta je možné si dohodnúť po telefonickom dohovore s oprávnenou osobou: Ing. Veronika Rohoňová, telefónne číslo: +421 914 358 270.

**Časť III.**

**PRÍPRAVA PONUKY**

1. **Jazyk ponuky**
   1. Celá ponuka a tiež doklady a dokumenty k nej priložené musia byť vyhotovené v slovenskom jazyku.
   2. Ak ponuku predkladá uchádzač so sídlom mimo územia Slovenskej republiky, musí predložiť doklady preukazujúce splnenie podmienok účasti vo verejnom obstarávaní v pôvodnom jazyku a súčasne musia byť preložené do štátneho jazyka okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad v slovenskom jazyku.
2. **Obsah ponuky**
   1. **Časť ponuky označená ako OSTATNÉ** sa predkladá v listinnej podobe a obsahuje:
      1. štatutárom podpísaný zoznam príloh k predkladanej časti ponuky,
      2. identifikačné údaje uchádzača (obchodné meno, sídlo alebo miesto podnikania, zoznam členov štatutárneho orgánu s uvedením ich mena a priezviska, kontaktné údaje uchádzača na komunikáciu s verejným obstarávateľom – meno kontaktnej osoby, tel. číslo, e-mailová adresa),
      3. vyhlásenie uchádzača o pravdivosti a úplnosti predložených všetkých dokladov a údajov uvedených v ponuke a súhlasí so všetkými podmienkami predmetnej zákazky podľa časti (G) Prílohy *[Príloha č. 1 Vyhlásenie uchádzača],*
      4. čestné vyhlásenie, že nie je členom skupiny dodávateľov, ktorá predkladá ponuku,
      5. menovanie vedúceho člena skupiny oprávneného konať v mene ostatných členov skupiny (v prípade, že ponuku predkladá skupina dodávateľov) v súlade s bodom 8.1 súťažných podkladov,
      6. doklady a dokumenty, ktorými preukazuje splnenie podmienok účasti v rozsahu definovanom v časti (E) Podmienky účasti súťažných podkladov,
      7. návrh zmluvy spracovaný podľa časti (D) Obchodné podmienky súťažných podkladov. V návrhu zmluvy nebude uvedená cena! (Príloha č. 2 Súťažných podkladov),
      8. podrobný opis predmetu zákazky, ktorý je v súlade s časťou (B) Opis predmetu zákazky súťažných podkladov – Príloha A Technická špecifikácia,
      9. návrh technického riešenia spolu so zoznamom použitých technológií s uvedením ich technických parametrov.
   2. **Časť ponuky označená ako KRITÉRIÁ** sa predkladá v listinnej podobe a obsahuje:
      1. štatutárom podpísaný zoznam príloh k predkladanej časti ponuky
      2. návrh na plnenie kritérií na vyhodnotenie ponúk v súlade s časťou (F) Kritériá na hodnotenie ponúk a spôsob ich uplatnenia súťažných podkladov
      3. cenová ponuka spracovaná podľa časti (C) Spôsob určenia ceny súťažných podkladov – Ocenenie predmetu zákazky - *(pre* platiteľa aj neplatiteľa *DPH)]*
      4. Príloha č. 1 Kúpnej zmluvy – Technická špecifikácia
      5. CD/DVD nosič s kópiou kompletnej ponuky a v súlade s bodom 22.3
3. **Splnenie podmienok účasti uchádzačov** 
   1. Uchádzači pri predkladaní ponúk preukazujú splnenie podmienok účasti predložením dokladov resp. dokumentov, preukazujúcich splnenie podmienok účasti podľa podmienok účasti uvedených vo výzve na predkladanie ponúk a v časti (E) Podmienky účasti súťažných podkladov. Uchádzači pri preukázaní splnenia podmienok účasti môžu v súlade so zákonom využiť jednotný európsky dokument, ktorého vzor tvorí Prílohu č. 3 Súťažných podkladov. Uchádzači si môžu stiahnuť editovateľnú formu jednotného európskeho dokumentu zo stránky [www.uvo.gov.sk](http://www.uvo.gov.sk). Uchádzači môžu pri preukázaní splnenia podmienok účasti využiť aj kombináciu týchto možností.
   2. Verejný obstarávateľ môže požiadať uchádzača o vysvetlenie alebo doplnenie predložených dokladov. Verejný obstarávateľ písomne požiada uchádzača o vysvetlenie alebo doplnenie predložených dokladov vždy, keď z predložených odkladov nemožno posúdiť ich platnosť alebo splnenie podmienky účasti.
   3. V prípade využitia § 39 zákona uchádzačom predkladá doklady preukazujúce splnenie podmienok účasti verejnému obstarávateľovi úspešný/í uchádzač/i po ukončení vyhodnotenia ponúk v súlade s § 55 ods. 1 zákona a to v uzatvorenej obálke s označením **SÚŤAŽ – NEOTVÁRAŤ**, označenie heslom súťaže **Linka na spracovanie kopaného riečneho kameniva**, adresy uchádzača na kontaktnú adresu verejného obstarávateľa v lehote piatich pracovných dní odo dňa doručenia písomnej výzvy na doručenie dokladov preukazujúcich splnenie podmienok účasti. Ak dôjde po vyhodnotení splnenia podmienok účasti podľa § 40 zákona k vylúčeniu úspešného uchádzača pre nesplnenie podmienok účasti, vyhodnotí verejný obstarávateľ splnenie podmienok účasti ďalšieho uchádzača v poradí.
4. **Zábezpeka**
   1. Zábezpeka sa nevyžaduje**.**
5. **Mena a ceny uvádzané v ponuke**
   1. Odporúčame, aby navrhovaná zmluvná cena bola stanovená podľa zákona č. 18/1996 Z.z. o cenách v znení neskorších predpisov.
   2. Uchádzačom navrhovaná cena musí byť vyjadrená v mene EUR.
   3. Ak uchádzač je platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení
      1. navrhovaná zmluvná cena bez DPH
      2. sadzba DPH a výška DPH
      3. navrhovaná zmluvná cena s DPH
   4. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH upozorní čestným vyhlásením.
   5. Podrobnosti o stanovení zmluvnej ceny sú uvedené v časti (C) Spôsob určenia ceny súťažných podkladov.
6. **Vyhotovenie ponuky**
   1. Ponuka je vyhotovená v písomnej forme a to písacím strojom alebo tlačiarňou počítača, perom s nezmazateľným atramentom a pod.
   2. Uchádzač predloží jeden originál jasne označený ako „Originál“. Označenie spočíva v nápise „Originál“ na prvej strane. Všetky podpisy v origináli odporúčame vyhotoviť perom nie čiernej farby. Každá úplná ponuka musí byť vyhotovená v slovenskom jazyku. Ponuka bude vylúčená z hodnotenia, ak bude obsahovať akékoľvek úpravy, dodatky alebo zmeny súťažných podkladov, ktoré neboli predmetom dodatkov vydaných verejným obstarávateľom, ako aj v prípade jej neúplného, alebo nesprávneho vyplnenia alebo bude obsahovať podmieňované plnenie zo strany uchádzača.
   3. Uchádzač zároveň predloží jednu kópiu v listinnej podobe a jednu kópiu na elektronickom nosiči DVD/CD vo formátoch kódovania, ktoré je možno otvoriť programami MS Office alebo Acrobat Reader v zmysle ustanovení § 18a zákona, jasne označenú ako Kópia. Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.
   4. Doklady vo vyhotovení „Originál“ musia byť predložené v originálnom vyhotovení alebo v úradne osvedčenej kópii, pokiaľ nie je určené inak.
   5. Uchádzačom odporúčame predložiť ponuku v nerozoberateľnom stave, t.j. tak, aby sa nedali vyberať jednotlivé listy. Ponuku uchádzač vloží do uzavretého obalu a doručí osobne alebo poštovou zásielkou na adresu kontaktného miesta verejného obstarávateľa a v lehote na predkladanie ponúk.

**Časť IV.**

**PREDKLADANIE PONUKY**

1. **Označenie ponuky**
   1. Uchádzač ponuku doručí osobne alebo zašle poštovou zásielkou, resp. kuriérom v samostatnom obale. Obal musí byť uzatvorený.
   2. Obal ponuky musí obsahovať nasledovné údaje:
      1. adresu kontaktného miesta verejného obstarávateľa uvedenú v bode 24.1,
      2. adresu uchádzača (názov alebo obchodné meno a adresa sídla alebo miesta podnikania),
      3. označenie heslom verejnej súťaže: **„SÚŤAŽ – Linka na spracovanie kopaného riečneho kameniva - NEOTVÁRAŤ“**
   3. Ak obal ponuky nebude uzatvorený alebo nebude obsahovať uvedené údaje, verejný obstarávateľ nenesie zodpovednosť za predčasné otvorenie ponuky.
2. **Miesto a lehota na predkladanie ponúk**
   1. Ponuku je potrebné doručiť na kontaktné miesto verejného obstarávateľa:

adresa: **PREFA invest, a.s.**

Podhradská cesta 2

038 52 Sučany

* 1. Lehota na predkladanie ponúk poštovou zásielkou alebo doručených osobne uplynie dňa **05.07.2017 o 10:00 hod.** (SEČ).
  2. Ak uchádzač predloží ponuku po uplynutí lehoty na predkladanie ponúk v súlade s bodom 24.2, verejný obstarávateľ vráti ponuku neotvorenú uchádzačovi.

1. **Doplnenie, zmena a odvolanie ponuky**
   1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk podľa bodu 24.2.
   2. Doplnenie alebo zmenu ponuky je možné vykonať odvolaním pôvodnej ponuky na základe písomnej žiadosti uchádzača v listinnej podobe, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača na adresu kontaktného miesta verejného obstarávateľa podľa bodu 24.1 a doručením novej ponuky v lehote na predkladanie ponúk podľa bodu 24.2 a na adresu podľa bodu 24.1.

**Časť V.**

**OTVÁRANIE A ÚVODNÉ VYHODNOTENIE PONÚK**

1. **Otváranie ponúk**
   1. Otváranie obálok ponúk časť OSTATNÉ sa uskutoční dňa **05.07.2017 o 11:00 hod.** (SEČ) na adrese:

adresa: **PREFA invest, a.s.**

Podhradská cesta 2

038 52 Sučany

* 1. Otváranie ponúk – časť OSTATNÉ je neverejné a pri otváraní ponúk komisia postupuje podľa § 52 zákona.
  2. Verejný obstarávateľ po vyhodnotení ponúk časti OSTATNÉ, a po splnení podmienok uvedených v § 52 ods. 2 zákona oznámi všetkým uchádzačom, ktorých ponuky neboli vylúčené dátum, čas a miesto otvárania časti ponúk označených ako KRITÉRIÁ.
  3. Vzhľadom na to, že bude použitá elektronická aukcia, verejný obstarávateľ bude postupovať pri otváraní častí ponúk označených ako KRITÉRIÁ v zmysle § 114 ods. 10 zákona, t.j. pri použití elektronickej aukcie je otváranie ponúk neverejné, údaje z otvárania ponúk sa nezverejňujú a zápisnica z otvárania ponúk sa uchádzačom neposiela.
  4. Otváranie ponúk časť KRITÉRIÁ sa uskutoční na adrese PREFA Invest, a.s., Podhradská cesta 2, 038 52 Sučany, v lehote podľa zákona.

1. **Preskúmanie ponúk**
   1. Do procesu vyhodnocovania ponúk budú zaradené len tie ponuky, ktoré boli predložené v lehote na predkladanie ponúk a splnili podmienky účasti.
   2. Platnou ponukou je ponuka, ktorá vyhovuje všetkým požiadavkám a pokynom uvedeným v oznámení o vyhlásení verejného obstarávania a súťažných podkladoch a zároveň neobsahuje žiadne obmedzenia alebo výhrady, ktoré sú v rozpore so súťažnými podkladmi alebo je neregulárna alebo inak neprijateľná. Ostatné ponuky uchádzačov, ktoré nebudú spĺňať uvedené požiadavky alebo budú obsahovať obmedzenia a výhrady, budú z verejného obstarávania vylúčené.
   3. Komisia po vyhodnotení bezodkladne oznámi verejnému obstarávateľovi zoznam vylúčených ponúk s uvedením dôvodu ich vylúčenia. Uchádzač bude písomne upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka podľa § 170 zákona.
2. **Dôvernosť procesu verejného obstarávania**
   1. Informácie, týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.
   2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so ZVO a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).
3. **Hodnotenie ponúk** 
   1. Ponuky budú vyhodnocované len podľa kritérií na vyhodnotenie ponúk spôsobom určeným v časti (F) Kritériá na vyhodnotenie ponúk a spôsob ich uplatnenia.
4. **Vylúčenie ponuky**
   1. Verejný obstarávateľ podľa § 49 ods. 7 zákona vylúči uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.
   2. Komisia podľa § 53 ods. 1 zákona vylúči ponuku, ktorá nespĺňa požiadavky na predmet zákazky uvedené v oznámení o vyhlásení verejného obstarávania a v súťažných podkladov alebo náležitosti ponuky.
   3. Komisia vylúči ponuku uchádzača z dôvodu mimoriadne nízkej ponuky v prípadoch uvedených v § 53 zákona.
   4. Verejný obstarávateľ podľa § 52 zákona vylúči uchádzača, ak nedodržal postupy na predkladanie ponúk podľa zákona a obsah jeho ponuky nie je možné sprístupniť.
   5. Komisia vylúči ponuku uchádzača z dôvodov stanovených zákonom.
   6. Uchádzačovi bude v listinnej podobe oznámeného vylúčenie jeho ponuky vrátane uvedenia dôvodu vylúčenia a lehoty na podanie námietky v súlade s § 170 zákona.
   7. V použitom postupe verejného obstarávania platia pre ostatné ustanovenia neupravené týmito súťažnými podkladmi, príslušné ustanovenia zákona a ostatných relevantných právnych predpisov platných na území Slovenskej republiky.

**Časť VI.**

**ELEKTRONICKÁ AUKCIA, INFORMÁCIA O VÝSLEDKU VYHODNOTENIA PONÚK, PRIJATIE PONUKY A UZAVRETIE ZMLUVY**

1. **Elektronická aukcia**
   1. Po úvodnom úplnom vyhodnotení ponúk bude verejný obstarávateľ pokračovať v postupe zadávania zákazky elektronickou aukciou, podľa podmienok uvedených v Prílohe 4 súťažných podkladov – Elektronická aukcia.
   2. Verejný obstarávateľ pred začatím elektronickej aukcie vyhodnotí ponuky podľa kritérií na vyhodnotenie ponúk určených vo výzve na predkladanie ponúk a v týchto súťažných podkladoch, podľa ktorých stanoví poradie pred elektronickou aukciou. Ponuky budú ďalej vyhodnocované na základe najnižšej ceny za dodanie predmetu zákazky.
   3. Víťazom sa stane uchádzač, ktorý v elektronickej aukcii ponúkne najnižšiu cenu za predmet zákazky. Poradie ostatných uchádzačov sa zostaví vzostupne podľa výšky ceny. Druhá najnižšia cena druhé poradie, až do poradia zúčastnených uchádzačov.
   4. Elektronická aukcia nedovolí, aby dvaja uchádzači zadali rovnakú ponuku.
2. **Informácia o výsledku vyhodnotenia ponúk**
   1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov. Verejný obstarávateľ písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa § 40 zákona.
   2. Verejný obstarávateľ pošle všetkým uchádzačom, ktorých ponuky sa vyhodnocovali bezodkladne po vyhodnotení oznámenie o výsledku vyhodnotenia ponúk. Verejný obstarávateľ a obstarávateľ sú povinní po vyhodnotení ponúk, po skončení postupu podľa bodu 32.1 a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile.
   3. Úspešnému uchádzačovi verejný obstarávateľ oznámi, že jeho ponuka bola prijatá.
   4. Ostatným uchádzačom verejný obstarávateľ oznámi, že ich ponuka neuspela s uvedením dôvodov. V oznámení verejný obstarávateľ uvedie identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť podaná námietka podľa § 170 zákona.
   5. V prípade, že po vyhodnotení ponúk dôjde k vylúčeniu úspešného uchádzača na základe vyhodnotenia splnenia podmienok účasti, verejný obstarávateľ príjme ponuku ďalšieho uchádzača v poradí, ak jeho ponuka spĺňa všetky podmienky vyhodnotenia.
3. **Uzatvorenie zmluvy**
   1. Verejný obstarávateľ vyzve úspešného uchádzača na predloženie zmluvy, ktorá bude doplnená o konečnú cenu. Uchádzač predloží potrebný počet výtlačkov verejnému obstarávateľovi v lehote určenej verejným obstarávateľom.
   2. Verejný obstarávateľ uzavrie zmluvu s úspešným uchádzačom v súlade s ustanoveniami § 56 zákona.
   3. Verejný obstarávateľ uzavrie zmluvu s úspešným uchádzačom najskôr šestnásty deň odo dňa odoslania oznámenia o výsledku vyhodnotenia ponúk podľa § 55 zákona, ak nebola doručená žiadosť o nápravu, ak žiadosť o nápravu bola doručená po uplynutí lehôt alebo ak neboli podané námietky podľa § 170.
   4. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzatvorená do 10 dní odo dňa uplynutia lehoty podľa § 56 zákona, ak bol k jej uzavretiu písomne vyzvaný, ak neboli uplatnené revízne postupy. Ak úspešný uchádzač odmietne uzavrieť zmluvu alebo nesplní povinnosti podľa prvej vety tohto bodu, verejný obstarávateľ môže uzatvoriť zmluvu s uchádzačom ktorý sa umiestnil ako druhý v poradí. Ak uchádzač, ktorý sa umiestnil druhý v poradí odmietne uzavrieť zmluvu, alebo neposkytne verejnému obstarávateľovi riadnu súčinnosť potrebnú k uzatvoreniu zmluvy, verejný obstarávateľ môže uzatvoriť zmluvu s uchádzačom, ktorý sa umiestnil ako tretí v poradí. Uchádzač, ktorý sa umiestnil ako tretí v poradí je povinný verejnému obstarávateľovi poskytnúť riadnu súčinnosť potrebnú na uzavretie zmluvy tak, aby mohla byť zmluva uzatvorená do 10 dní odo dňa, kedy bol k jej uzavretiu písomne vyzvaný.
   5. Uzatvorená zmluva nemôže byť v rozpore s týmito súťažnými podkladmi.
   6. Zmluva nadobúda platnosť dňom jej podpisu a účinnosť nasledujúci deň po dni zverejnenia v profile verejného obstarávateľa.

**Časť VII.**

**ĎALŠIE INFORMÁCIE**

1. **Revízne postupy**
   1. Záujemca alebo uchádzač, ktorý sa domnieva, že postupom verejného obstarávateľa boli alebo mohli byť dotknuté jeho práva alebo právom chránené záujmy, môže voči konaniu verejného obstarávateľa uplatniť revízne postupy v súlade s ustanovením § 164 a § 170 zákona.
   2. Okruh dôvodov pre uplatnenie revíznych postupov ustanovuje v § 164 a § 170 zákona.

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (B)

## OPIS PREDMETU ZÁKAZKY

Predmet zákazky:

**Linka na spracovanie kopaného riečneho kameniva**

Predmetom zákazky je dodanie tovaru – Linky na spracovanie kopaného riečneho kameniva, ktorý bude dodaný do areálu PREFA invest, a.s., Podhradská cesta 2, 038 52 Sučany, ktorý je vo vlastníctve verejného obstarávateľa.

Na linke na spracovanie kopaného riečneho kameniva sa bude spracovávať kopaný štrk. Linka bude riadená automaticky a bude sa skladať z viacerých technologických zariadení ako drvičov, triedičov a dopravníkov a dehydrátora. Linka bude pevne spojená so základmi. Požadovaný výkon linky je spracovať 150t kameniva za hodinu. Linka bude spracovávať a triediť kameň automaticky. Vstupná surovina je v pomere 50% frakcia do priemeru 28mm a 50% frakcia 28 -600mm. Obsah hliny je v rozsahu 3-6% z objemu kopaného štrku. Výstupnou komoditou linky budú 3 frakcie kameniva a to 0-4mm, 4-8mm a 8-16mm. Kvalita jednotlivých frakcií musí spĺňať Frakcia 0/4 - F3, Frakcia 4/8 - F1,5, Frakcia 8/16 - F1,5 podľa STN EN 933-1. Požadované množstvo jednotlivých vyrobených frakcií je Frakcia 0/4 - min. 55%, Frakcia 4/8 v nastaviteľnom rozsahu 12%-25% a Frakcia 8/16 v nastaviteľnom rozsahu 20% -33%. Spracované kamenivo bude priamo z linky dopravníkmi rozdelené do Frakcií na samostatné skládky.

Detailný popis tovaru a jeho jednotlivých súčastí je uvedený v technickej špecifikácii, ktorá tvorí Prílohu A týchto súťažných podkadov a v ostatných prílohách súťažných podkladov. Pokiaľ je v súťažných podkladoch alebo prílohách súťažných podkladov uvedená konkrétna značka výrobku/ materiálu, uchádzač môže v ponuke uviesť aj inú značku výrobku/ materiálu za predpokladu, že ním uvedený výrobok/ materiál dosahuje všetky minimálne požadované parametre.

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (C)

## Spôsob určenia ceny

Predmet zákazky:

**Linka na spracovanie kopaného riečneho kameniva**

**Spôsob určenia ceny**

1. Odporúčame, aby ponuková cena bola stanovená v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.
2. **Uchádzačom ponúknutá cena musí byť vyjadrená v mene EUR a presnosťou na dve desatinné miesta celkom vrátane DPH a bez DPH v požadovanom rozdelení.**
3. Podkladom pre vypracovanie cenovej ponuky je časť (B) Opis predmetu zákazky súťažných podkladov. Cena predmetu zákazky musí obsahovať všetky náklady spojené s dodaním predmetnej zákazky.
4. Verejný obstarávateľ požaduje, aby súčasťou ceny predmetu zákazky boli všetky náklady na uskutočnenie, dodanie, vrátane prípadných materiálových nákladov, licencií a certifikátov.
5. Uchádzač vyplní a predloží Prílohu č. 1 Kúpnej zmluvy – Technická špecifikácia aj v elektronickej podobe vo formáte .xls resp. .xlsx na CD/DVD nosiči.

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (D)

## Obchodné podmienky

Predmet zákazky:

**Linka na spracovanie kopaného riečneho kameniva**

Obsah súťažných podkladov (kapitola D. obchodné podmienky) o ktorých v zmysle § 42 zákona č. 343/2015 Z.z. o verejnom obstarávaní a o zmene a doplnení niektorých zákonov verejný obstarávateľ vyhlasuje, že budú súčasťou kúpnej zmluvy uzatvorenej podľa § 409 a nasl. zákona č. 513/1991 Zb. Obchodného zákonníka, nie je prípustné meniť.

**Pri predkladaní obchodných podmienok v časti ponuky „OSTATNÉ“ uchádzač článok 2 bod 2.1 NEVYPLŇUJE.**

**KÚPNA ZMLUVA – PRÍLOHA SÚŤAŽNÝCH PODKLADOV**

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (E)

## Podmienky účasti

Predmet zákazky:

**Linka na spracovanie kopaného riečneho kameniva**

Uchádzač musí spĺňať nasledovné podmienky účasti vo verejnom obstarávaní:

1. **Podmienky účasti týkajúce sa osobného postavenia**

V zmysle Výzvy na predkladanie ponúk na predmet zákazky „Linka na spracovanie kopaného riečneho kameniva“ ODDIEL III.1.1).

1. **Podmienky účasti týkajúce sa ekonomického a finančného postavenia**

V zmysle Výzvy na predkladanie ponúk na predmet zákazky „Linka na spracovanie kopaného riečneho kameniva“ ODDIEL III.1.2).

1. **Podmienky účasti týkajúce sa technickej spôsobilosti**

V zmysle Výzvy na predkladanie ponúk na predmet zákazky „Linka na spracovanie kopaného riečneho kameniva“ ODDIEL III.1.3).

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (F)

## KRITÉRIÁ NA HODNOTENIE PONúk a spôsob ich uplatnenia

Predmet zákazky:

**Linka na spracovanie kopaného riečneho kameniva**

1. **Kritéria na hodnotenie ponúk**
   1. Kritérium 1: Cena (celková zmluvná cena stanovená v EUR bez DPH za celý predmet zákazky)
2. **Spôsob hodnotenia kritéria na hodnotenie ponúk**
   1. cena – hodnotí sa celková cena predmetu zákazky v EUR bez DPH
   2. Úspešným uchádzačom sa stane ten, ktorého cenová ponuka (Celková zmluvná cena v EUR bez DPH) bude najnižšia. Ostatní uchádzači budú neúspešní.

**Návrh na plnenie kritérií**

Názov alebo obchodné meno uchádzača: .......................................................................................

Adresa alebo sídlo uchádzača: .......................................................................................

(platiteľ DPH)

|  |  |  |  |
| --- | --- | --- | --- |
| **Popis** | **Cena spolu v EUR bez DPH** | **DPH** | **Cena spolu  v EUR s DPH** |
| **Linka na spracovanie kopaného riečneho kameniva** |  |  |  |

(neplatiteľ DPH)

|  |  |
| --- | --- |
| **Popis** | **Cena spolu  v EUR** |
| **Linka na spracovanie kopaného riečneho kameniva** |  |

Vypracoval: ..........................................................

V .......................................................... dňa ..........................................................

..........................................................

za uchádzača

**SÚŤAŽNÉ PODKLADY**

# ZADÁVANIE PODLIMITNEJ ZÁKAZKY

(TOVAR)

## (G)

## Prílohy súťažných podkladov

Predmet zákazky:

**Linka na spracovanie kopaného riečneho kameniva**

Príloha 1 – Vyhlásenie uchádzača

Príloha A – Technická špecifikácia

Príloha 2 – Zmluva o dielo

Príloha 3 – vzor Jednotného európskeho dokumentu

Príloha 4 – Elektronická aukcia

**Príloha 1 - Vyhlásenie uchádzača**

Názov alebo obchodné meno uchádzača: .......................................................................................

Adresa alebo sídlo uchádzača: .......................................................................................

**Vyhlásenie uchádzača**

Ja dolupodpísaný, ako štatutárny orgán uchádzača čestne vyhlasujem, že

* súhlasím bez výhrady a obmedzenia s podmienkami určenými verejným obstarávateľom a akceptujem v plnom rozsahu obchodné a zmluvné podmienky uvedené v súťažných podkladoch v časti (D) Obchodné podmienky, ktoré sú záväzným právnym dokumentom pre poskytnutie zákazky,
* rozumel som a súhlasím so všetkými podmienkami predmetnej zákazky,
* vyhlasujem, že všetky predložené doklady a údaje uvedené v ponuke sú pravdivé a úplné.

Vypracoval: ..........................................................

V .......................................................... dňa ..........................................................

..........................................................

za uchádzača

Príloha 1 – Vyhlásenie uchádzača

Príloha A – Technická špecifikácia

Príloha 2 – Zmluva o dielo

Príloha 3 – vzor Jednotného európskeho dokumentu

Príloha 4 – Elektronická aukcia